## katalog znanjA

## IME MODULA: GOSPODARSKA VOZILA

1. USMERJEVALNI CILJI

Dijak:

* pojasni delovanje dizelskih motorjev gospodarskih vozil,
* s pomočjo tehniške dokumentacije razume funkcijo in delovanje elementov in sklopov ter celotnih sistemov za prenos vrtilnega momenta gospodarskih vozil, zračno-tlačnih zavor, delovanje elementov in sklopov obes, vzmetenja, blaženja in krmilnega mehanizma gospodarskih vozil,
* testira in diagnosticira mehanske, hidravlične, pnevmatske in elektro elemente na motorju, prenosnih napravah, zavorah, obesah, vzmetenju ter krmiljenju gospodarskih vozil,
* obvlada sistematično iskanje in lokaliziranje napak oziroma okvar ter metodično postavitev diagnoze,
* priskrbi si tehnično dokumentacijo za pridobivanje informacij,
* prepozna nevarnosti pri delu, upošteva navodila za varno delo in uporablja varnostne naprave in varovalna sredstva.
1. VSEBINSKI SKLOPI

Modul ni sestavljen iz vsebinskih sklopov.

1. OPERATIVNI CILJI

**Poklicne kompetence**

* analiza in interpretacija delovanja pogonskih strojev gospodarskih vozil,
* testiranje delovanja elementov sklopk, menjalnikov, reduktorjev, diferencialov, prenosnih gredi oziroma prenosnih sistemov gospodarskih vozil,
* sistematično odkrivanje napak in okvar na obesah, vzmetenju, blaženju, krmilnih mehanizmih in sistemu zračno-tlačnih zavor gospodarskih vozil,
* načrtovanje in izvedba popravil ali zamenjave sklopov in preizkus delovanja.

| **Informativni cilji** | **Formativni cilji** |
| --- | --- |
| Dijak :* pozna delovanje dizelskih motorjev gospodarskih vozil,
* prepozna in razume delovanje sklopov (sklopk, menjalnikov, reduktorjev, diferencialov in prenosnih gredi) kot funkcionalno celoto na gospodarskem vozilu,
* s pomočjo informacijske tehnologije sledi novostim na področju prenosnih sistemov, razume in zna opisati delovanje,
* prepozna in razume delovanje zračno-tlačnih zavor (pneumatske sisteme za prenos sil, sisteme zaviranja prikolic, mehanizme ročne – parkirne zavore, omejevalnike zavorne sile in ABS naprave), kot funkcijonalno celoto na gospodarskem vozilu,
* razume in zna opisati elektronske elemente za krmiljenje sklopov zavornih sistemov, njihove sestavne dele ter princip delovanja,
* sledi novostim na področju zavornih sistemov, razume in zna opisati delovanje,
* prepozna in razume delovanje sklopov (obes, vzmetenja, blaženja in krmilnene naprave) kot funkcijsko celoto na gospodarskem vozilu.
 | Dijak:* zna prepoznati sisteme, sklope in sestave motorjev gospodarskih vozil,
* analizira izpušne pline, porabo goriva in maziva gospodarskih vozil glede na norme proizvajalca in zakonske predpise,
* lokalizira in odpravi napake na elementih mazalnega, hladilnega in sistema za dovod goriva gospodarskih vozil,
* prepozna in kontrolira delovanje posameznih sklopov prenosnih sistemov gospodarskih vozil, odpravi napake,
* zna preizkusiti delovanje zavor gospodarskih vozil na testnih valjih,
* kontrolira delovanje posameznih zavor, napravi izpis meritev in analizira rezultate meritev,
* zna izbrati ustrezne postopke in s testiranjem ter uporabo razpoložljivih naprav sistematično odkrivati napake na sklopih obes, vzmetenja, blaženja in krmilne naprave gospodarskih vozil,
* izbira ustrezne postopke in s pomočjo razpoložljivih naprav sistematično odkriva in analizira napake in okvare na mehanskih sklopih gospodarskih vozil,
* zna komunicirati in timsko reševati probleme ter zagotavlja kakovost opravljenih storitev,
* zna izbrati metode in postopke za racionalno rabo energije, materiala in časa,
* izdela kalkulacijo storitve in porabljenega materiala,
* dosledno izvaja ukrepe za varnost pri delu in uporablja predpisana osebna zaščitna sredstva,
* dosledno uporablja ekološka odlagališča za nevarne odpadke in ostali odpadni material.
 |